open-index/open-wikipedia-markdown huggingface dataset:
Glenn Cunningham (yleisurheilija)

**Glenn Cunningham** (4. elokuuta 1909 Atlanta, Kansas, Yhdysvallat – 10. maaliskuuta 1988 Menifee, Arkansas, Yhdysvallat) oli yhdysvaltalainen keskimatkojen juoksija ja olympiamitalisti.

Cunningham sai pahoja palovammoja jalkoihinsa bensiiniräjähdyksessä kahdeksanvuotiaana. Lääkärit epäilivät alkuun, ettei hän pystyisi kävelemään enää koskaan. Cunninghamista tuli kuitenkin 1930-luvun parhaimpia mailereita. Vuonna 1932 Cunningham voitti NCAA:n yliopistomestaruuden ja AAU:n Yhdysvaltain amatöörimestaruuden. Samana vuonna hän selviytyi Yhdysvaltain edustajana Los Angelesin olympialaisiin. Cunningham sijoittui olympialaisten 1&nbsp;500 metrin juoksussa neljänneksi ajalla 3.53,4.

Cunningham voitti vuonna 1933 AAU:n 800 ja 1&nbsp;500 metrin mestaruuden. Hän kilpaili vuoden aikana myös Euroopassa, ja voitti kaikki 20 juoksemaansa kilpailua. Cunningham rikkoi vuonna 1934 mailin maailmanennätyksen. AAU:n 1&nbsp;500 metrin mestaruuden hän hävisi kuitenkin Bill Bonthronille, mutta voitti sen jälleen neljästi perättäin 1935–1938. Berliinin olympialaisissa Cunningham sai hopeaa juostuaan finaalissa ajan 3.48,3. Olympiakultaa voitti Australian Jack Lovelock maailmanennätysajalla 3.47,8. Kaksi viikkoa olympialaisten jälkeen Cunningham juoksi Tukholmassa 800 metrin maailmanennätyksen 1.49,7.

Sisäradoilla Cunningham teki 1&nbsp;500 metrillä ja maililla seitsemän maailmanennätystä. Dartmouth Collegen ylipitkällä radalla hän juoksi 4.04,4 vuonna 1938. Aika oli kaksi sekuntia parempi kuin ulkoratojen mailin maailmanennätys. Cunningham juoksi vielä vuonna 1940 uransa nopeimman 1&nbsp;500 metrin kilpailun AAU:n mestaruuskilpailuissa. Hänen aikansa oli 3.48,0, jolla sijoittui hopealle Walter Mehlin jälkeen.

Cunningham lopetti juoksu-uransa vuoden 1940 jälkeen. Hän oli valmistunut maisteriksi Iowan yliopistosta ja tohtoriksi New Yorkin yliopistosta. Juoksu-uransa jälkeen hän työskenteli iowalaisen Cornell Collegen liikunnallisen koulutuksen johtajana. Hän avasi myöhemmin vaimonsa kanssa nuorten leirin Kansasiin. He auttoivat tilallaan kasvattamaan noin 10&nbsp;000 heikossa asemassa ollutta lasta.

## Lähteet
Glenn Cunningham

**Glenn Cunningham** voi viitata seuraaviin henkilöihin:
*Glenn Cunningham, yhdysvaltalainen keskimatkojen juoksija ja olympiamitalisti
*Glenn Cunningham, yhdysvaltalainen poliitikko
**Glenn Cunningham Lake, edellisen mukaan nimetty järvi
*Glenn Dale Cunningham, yhdysvaltalainen poliitikko
America Olivo

**America Athene Olivo** (s. 5. tammikuuta 1978 Van Nuys, Kalifornia) on yhdysvaltalainen näyttelijä, laulaja ja malli, jolla on myös Kanadan ja Italian kansalaisuus. Hän on esiintynyt useissa elokuvissa ja televisiosarjoissa.

## Ura
Valmistuttuaan Juilliard Schoolista Olivo muutti New Yorkista takaisin synnyinpaikkaansa Los Angelesiin. Siellä hän perusti Soluna-nimisen tyttöbändin yhdessä Aurora Rodriguezin, T. Lopezin ja Jessica Castellanosin kanssa. Vähän ajan päästä hyvän menestyksen siivittämänä Soluna teki sopimuksen UPN:n kanssa. Yhtye lopetti toimintansa vuonna 2004, jonka jälkeen Olivo jatkoi näyttelijänä ja sooloartistina.

Solunan laulajana oleminen avasi Olivolle monia ovia, ja hän sai Broadway-teatterin lisäksi rooleja useista suosituista tv-sarjoista, kuten *[[House (televisiosarja)|House]]*, *[[Kova laki]]*, *[[General Hospital]]* ja ** . Olivo on myös näytellyt monissa elokuvissa, joista ehkä tunnetuimmat ovat *[[Transformers: Kaatuneiden kosto]]*, *[[Bitch Slap]]* ja *[[Perjantai 13.]]* uusintaversio.

Vuonna 2009 Olivo esiintyi Playboyn kannessa. Itse lehdessä hän esiintyi seitsemässä alastonkuvassa. Lisäksi hän on esiintynyt kokonaan hopeaksi värjättynä Mötley Crüen Saints of Los Angeles -albumin kannessa.

## Filmografia

## Yksityiselämä
America Olivon äiti Danica d'Hondt oli Miss Kanada 1959. Hänen isänsä on italialainen viinivalmistaja Nello Olivo. 

Olivo on naimisissa näyttelijä Christian Campbellin kanssa. Heillä on yksi tytär, Indira Campbell.

## Aiheesta muualla

* Olivon kotisivut
* IMDB:n artikkeli Olivosta
Kawasakin tauti

**Kawasakin tauti** on lähinnä pienillä lapsilla esiintyvä vaskuliitti eli verisuonitulehdus. Suomessa siihen sairastuu vuosittain noin 30–40 lasta. Taudin oireisiin lukeutuvat korkea kuume, silmien sidekalvojen verestys, mansikkakieli, käsien ja jalkaterien punoitus sekä ihottuma. Taudin komplikaationa voi ilmetä sydämen sepelvaltimolaajentumia, jotka voivat aiheuttaa kuolemaan johtavan veritulpan (tromboosi). Ajoissa hoidettuna Kawasakin tauti ei kuitenkaan ole hengenvaarallinen. Taudin hoitona käytetään suoneen annettavaa immunoglobuliinia ja viikkojen ajan jatkuvaa aspiriinilääkitystä.
Sairauden laukaisee todennäköisesti infektio. Kuolleisuus on hoitamattomana noin yksi prosentti mutta asianmukaisesti hoidettuna vain sadasosa siitä. Sairauteen voi liittyä myös myokardiitti.

Sairaus on nimetty japanilaisen pediatri Tomisaku Kawasakin mukaan.

## Katso myös
PIMS

## Lähteet
Raynald Denoueix

**Raynald Denoueix** (s. 15. huhtikuuta 1948) on ranskalainen jalkapallovalmentaja ja entinen puolustaja.

## Ura pelaajana

Denoueix pelasi koko uransa puolustajana FC Nantes Atlantiquessa. Hän edusti seuraa 13 vuoden ajan ja kuului José Arribas'n *jeu à la nantaise*-pelitavan lanseeraaneeseen joukkueeseen, joka voitti kaksi Ranskan mestaruutta 1970-luvulla.

### Meriitit pelaajana

* Ranskan mestaruus (2): 1973, 1977

## Ura valmentajana

Pelaajauransa jälkeen Denoueix aloitti amatööriseura US Gétignén valmentajana, kunnes siirtyi 1982 työskentelemään FC Nantes Atlantiquen organisaatioon juniorivalmentajaksi. Hänen aikanaan Nantes'n junioriakatemiasta ponnistivat maailmanmaineeseen muun muassa Didier Deschamps ja Marcel Desailly sekä myöhemmin Claude Makélélén ja Christian Karembeun kaltaisia maailmantähtiä.

Kun Nantes'n päävalmentaja Jean-Claude Suaudeau jätti tehtävänsä kesällä 1997, nousi Denoueix uudeksi päävalmentajaksi. Debyyttikausi ei sujunut kovin ruusuisesti ja Nantes sijoittui Division 1:ssä vasta sijalle 11. Liigasijoitukset olivat keskikastissa myös kahdella seuraavalla kaudella, mutta menestystä tuli kahden Coupe de Francen mestaruuden myötä. Lopulta kausi 2000/01 toi jättipotin myös liigassa, kun Nantes'ssa juhlittiin seurahistorian kahdeksatta ja toistaiseksi viimeistä mestaruutta. Mestaruuden jälkeinen kausi alkoi kuitenkin vaisusti ja Denoueix sai lopulta tammikuussa 2002 potkut tehtävistään.

Kesällä 2002 Denoueix siirtyi espanjalaisseura Real Sociedadin peräsimeen. Menestys oli debyyttikaudella komeaa ja baskiseura sijoittui Primera Divisiónissa komeasti hopealle. Denoueix valittiin menestyksen johdosta vuoden 2003 parhaaksi liigavalmentajaksi Espanjassa. Kaudella 2003/04 Denoueix johdatti Sociedadin Mestarien liigassa kuudentoista parhaan joukkoon, mutta liigassa seura jäi viidenneksitoista ja hän sai lähteä kauden jälkeen.

Sociedad-pestinsä jälkeen Denoueix on toiminut Canal+:n jalkapalloasiantuntijana ja ollut mukana *Les Spécialistes* -ohjelmassa.

### Meriitit valmentajana

* Ranskan mestaruus: 2001
* Coupe de France (2): 1999, 2000
* Espanjan mestaruus
**Hopeaa: 2003
* UNFP:n vuoden valmentaja Ligue 1:ssä: 2001
* La Ligan vuoden valmentaja (Don Balón): 2003

## Aiheesta muualla

* Raynald Denoueix
Mansikkakieli

**Mansikkakieli** on kirkkaan punainen, pinnaltaan mansikkamainen kieli, jossa on turvonneita näppyjä. Kyseessä on tavanomainen tulirokon oire, joka kehittyy suunnilleen neljässä päivässä sairastumisesta. Mansikkakieli voi myös kuulua Kawasakin taudin suuoireisiin.

## Lähteet
Play to Stop – Europe for Climate

**Play to Stop – Europe for Climate** oli Euroopan komission ja kansainvälisten MTV-kanavien kampanja ilmastonmuutoksen ehkäisemiseksi. Kampanja kesti kuusi kuukautta ja sen tarkoitus oli herättää nuorisossa mielenkiintoa ilmastonmuutoksen vaaroja kohtaan ja toimia Kööpenhaminan ilmastokokouksen vauhdinottajana vuoden 2009 joulukuussa. "Play to Stop" kampanjoi 11 EU:n jäsenvaltiossa ja sisältää TV-mainoksia, *Moby*n konsertin Tukholmassa, kaksi muita esiintyjiä sisältävää konserttia Budapestissa ja Kööpenhaminassa, internet-pelejä yms. Kööpenhaminan ilmastonmuutos konfrenssi avattiin 7. joulukuuta 2009.

## Esiintyjät
Heinäkuun ja joulukuun välisenä aikana "Play to Stop - Europe for Climate" tähtäsi 11 EU:n jäsenvaltion nuorisoon, saadakseen heidät taistelemaan ilmastonmuutosta vastaan. Eurobarometerin arvion mukaan 65&nbsp;% nuorisosta (15–24-vuotiaista) ei usko, että ilmastonmuutos on pysäyttämätön ilmiö eikä sille voi tehdä mitään. "Play to Stop" muistuttaa, että nuorison äänet ovat tärkeitä ja he voivat toimia ehkäistääkseen sitä. Kampanjaa käytiin Bulgariassa, Tšekissä, Tanskassa, Ranskassa, Saksassa, Unkarissa, Italiassa, Puolassa, Romaniassa, Ruotsissa ja Britanniassa. Kolme menestyviä kansainvälisiä artisteja sisältävää konserttia esitettiin Tukholmassa, Budapestissa ja Kööpenhaminasa ja ne näytettiin MTV:llä. 

Ensimmäinen konsertti järjestettiin Tukholmassa, jossa esiintyi Moby; toinen pidettiin Budapestissa brittiläisen "nu wave" rock-bändi Editorsin kanssa; ja kolmas Kööpenhaminassa amerikkalaisen poikabändin Backstreet Boysin kanssa EU:n ilmastokokouksessa. Koko kampanjan ajan musiikkikanavat omistautuivat kaupalliselle sisällölle taistelussa ilmastonmuutosta vastaan ja tuottivat useita erikoisohjelmia.

Jokainen konsertti sijoittui tärkeään ja suureen tapahtumaan, joka liittyi ilmastonmuutokseen: World Water Week -konfrenssiviikolla Tukholmassa, Mobility Week -viikolla Bidapestissa ja ilmastokokouksessa Kööpenhaminassa. Kutakin maata edustaa kuuluisa hyväntekijä, joka auttaa vetämään yleisön huomion tapahtumaan. Heihin kuuluvat muun muassa tenniksen pelaaja Magdalena Maleeva, tanskalainen laulaja Anna David, italialainen TV-tähti Paola Maugeri, puolalainen viihdyttäjä Michal Pirog ja romanialainen ilmastonmuutosaktivisti Serban Miron Copot.

## Lähteet
Loïc Amisse

**Loïc Amisse** (s. 9. elokuuta 1954) on ranskalainen jalkapallovalmentaja ja entinen keskikenttäpelaaja. Heinäkuusta 2014 lähtien hän on toiminut FC Nantes'n apuvalmentajana.

## Ura pelaajana

Amisse pelasi lähes koko uransa FC Nantes Atlantiquen joukkueessa, jossa hän debytoi kaudella 1973/74. Ensimmäisellä kaudellaan hän pelasi vain seitsemän ottelua, mutta jo kaudella 1974/75 Amisse kuului José Arribas'n avainmiehistöön ja pelasi 28 ottelua. Hän kuului läpi 1970- ja -80 -lukujen Nantes'n avainpelaajiin ollen tärkeä lenkki Arribas'n, Jean Vincentin ja viimeisimpänä Jean-Claude Suaudeaun *jeu à la nantaise*-pelitavassa. Kaudella 1989/90 kokenut Amisse putosi avausmiehistöstä ja siirtyi uransa viimeiseksi kaudeksi SCO Angersiin. Hän lopetti pitkän uransa 37-vuotiaana 1991.

Ranskan maajoukkueessa Amisse pelasi vuosina 1977–83 vain 13 ottelua. Amisse jäi loistavasta seurajoukkueurastaan huolimatta toisen loistavan laitahyökkääjän, Didier Six'n varjoon. 

### Meriitit pelaajana

* Ranskan mestaruus (3): 1977, 1980, 1983
* Coupe de France: 1980
**Hopeaa: 1983
* Coupe des Alpes: 1982

## Ura valmentajana

Pelaajauransa jälkeen Amisse on toiminut juniorivalmentajana FC Nantes Atlantiquen organisaatiossa.  Kesällä 2003 hän nousi seuran päävalmentajaksi ja johdatti seuran kauden päätteeksi liigassa kuudenneksi. Coupe de la Liguessä seura eteni finaaliin saakka, mutta hävisi rangaistuspotkukilpailun jälkeen FC Sochaux'lle.  Amisse sai potkut joulukuussa 2004 kehnosti alkaneen kauden vuoksi. 

Amisse palasi valmennustehtäviin heinäkuussa 2010, kun hänestä tuli FC Nantes Atlantiquen reservijoukkueen valmentaja. 

### Meriitit valmentajana

* CFA2 G-lohko: 2013
* Coupe de la Liguen hopeaa: 2004

## Lähteet
Tena (kaupunki)

**Tena** on Napon maakunnan pääkaupunki Ecuadorissa, noin 250 kilometriä Quitosta kaakkoon. Sen asukasluku on noin 23 000. Kaupunki tunnetaan "kanelipääkaupunkina". Kaupungin keskustassa yhtyvät Tena- ja Pano-joet, jotka laskevat Napo-jokeen ja sitä kautta Amazoniin.

Kaupungin perustivat lähetystyöntekijät vuonna 1560.

Kaupungin yksi tärkeimmistä elinkeinoista on matkailu; kaupungista pääsee helposti Amazonian sademetsiin, jokiretkille ja tutkimaan lukuisia luolia ja kapeita kalliokanjoneita. Tena on 512 metrin korkeudella merenpinnasta, ja sen maisemaa hallitsevat Andit.

Kaupungissa on pieni lentokenttä. Bussimatka Quitosta kestää noin 5 tuntia.

Tenan läheisyydessä on öljynjalostusteollisuutta.

## Lähteet

## Aiheesta muualla
Phenomenon

**Phenomenon** on brittiläisen hard rock -yhtyeen UFOn kolmas albumi, joka julkaistiin vuonna 1974. Albumilla soittaa ensimmäistä kertaa saksalainen kitaristi Michael Schenker, joka oli aiemmin hard rock -yhtye Scorpionsin kitaristi. Yhtyeen musiikki muuttuikin selvästi raskaammaksi aiempien albumien space rock -materiaalin sijasta. Se sisältää yhtyeen klassikkokappaleet ”Doctor Doctor” ja ”Rock Bottom”, joista molemmat ovat olleet keskeisessä osassa yhtyeen konserteissa niiden julkaisuista saakka, ja joista ensimmäisenä mainitusta on myös julkaistu single.

Albumi sai julkaisuaikanaan positiivisia arvioita kriitikoilta, vaikka osa kriitikoista ei juuri pitänytkään albumin tuotannosta. *Phenomenon* ei kuitenkaan yltänyt Isossa-Britanniassa listoille, mutta Yhdysvalloissa se pääsi melkein kahdensadan myydyimmän albumin joukkoon (paras sijoitus 202). Koska albumilla yhtyeen musiikki muuttui selvästi edellisiä raskaammaksi, monet yhtyeen fanit pitävät Phenomenonia yhtyeen todellisena alkuna.

Kappale ”Built for Comfort” on lainakappale, jonka alkuperäinen esittäjä on blues-muusikko Willie Dixon.

Albumista julkaistiin vuonna 2007 painos, jossa on kuusi bonuskappaletta.

## Kappaleet
* Kaikki kappaleet kirjoittanut Michael Schenker ja Phil Mogg, ellei toisin mainita.
### A-puoli

# 
# 
# 
# 
# 

### B-puoli

#
# 
# 
# 
# 

### Vuoden 2007 painoksen bonuskappaleet
#
#
#
#
#
#
## Kokoonpano
* Phil Mogg &ndash; laulu
* Michael Schenker &ndash; kitara
* Pete Way &ndash; bassokitara
* Andy Parker &ndash; rummut

## Lähteet
Scenarios of Violence

**Scenarios of Violence** on saksalaisen thrash metal -yhtye Kreatorin kokoelma-albumi, joka on julkaistu maaliskuussa 1996 levymerkillä Noise Records.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Tuotanto
* Siggi Bemm ‎– tuottaja, remiksaus, remasterointi
* Mille Petrozza ‎– remiksaus
* Roy Rowland ‎– äänittäjä
* Harris Johns ‎– äänittäjä
* Peter Dell ‎– grafiikka

## Arviot
* Allmusic: 
* Scenarios of Violence discogs.com -sivustolla

## Aiheesta muualla
* 
* 

## Lähteet
Radium Round

**Radium Round** on 1999 julkaistu Waltarin seitsemäs albumi.

Albumi nousi Suomen virallisen listan sijalle 33.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Roope Latvala – kitara
* Kärtsy Hatakka – laulu, basso, kosketinsoitin
* Jariot Lehtinen – kitara, laulu
* Janne Parviainen – rummut

## Arvostelut
* Soundi: 

## Lähteet

## Aiheesta muualla
* 
*
Los Angeles Memorial Coliseum

**Los Angeles Memorial Coliseum** on stadion Los Angelesissa Yhdysvalloissa.

Se sijaitsee Banc of California Stadiumin ja Etelä-Kalifornian yliopiston kampuksen vieressä. Stadionia käyttää yliopiston amerikkalainen jalkapallojoukkue Trojans sekä Los Angeles Rams vuoteen 2019 asti.

Los Angeles Memorial Coliseum on ainoa stadion, joka on ollut kaksi kertaa olympiastadionina. Se isännöi olympialaisia 1932 ja 1984. Lisäksi sillä on pidetty amerikkalaisen jalkapallon Super Bowl ja baseballin World Series. Päivä ennen 1984 olympialaisia stadion julistettiin National Historic Landmarkiksi.

Stadionilla järjestetään myös kesäolympialaiset 2028.

## Aiheesta muualla

*Stadionin kotisivut 
*Coliseum Trojansien sivuilla
Lauluntekijä – Levytyksiä vuosilta 1968–2010

**Lauluntekijä – Levytyksiä vuosilta 1968–2010** on kokoelma-albumi, joka sisältää Jarmo Jylhän tekemiä kappaleita eri artisteille. Se on kahden CD:n kokoelma, ja sisältää 47 levytystä; vanhimpina Jylhän oman debyyttisinglen kappaleet vuodelta 1968 (tekijöinään Irwin Goodman ja Vexi Salmi), ja uusimpana kokoelmaa varten levytetty Tapani Pertun *Ihana ihminen*. Pertun ja Jylhän itsensä lisäksi kokoelmalla laulavat mm. Tapio Heinonen, Reijo Taipale, Pepe Willberg, Jaakko Teppo, Tapani Kansa, Ossi Ahlapuro sekä Esko Rahkonen.

Kokoelman julkaisi Rocket Records 9. kesäkuuta 2010.

## Kappaleet

### CD1
# Saman tekevää (Jarmo Jylhä)
# Nyt kaiken toisin nään (Jarmo Jylhä)
# Noutaja (Jarmo Jylhä)
# Ilo irti (Jarmo Jylhä)
# Itkeä ei saa (Salomon)
# Et mennä saa (Anita Virta)
# Näin kestä en (Profil)
# Kaunis maa (Reijo Taipale)
# Tahdon tulla kotiin taas (Reijo Taipale)
# Sotilaan paluu (Tapio Heinonen)
# Viuluvalssi (Reijo Taipale)
# Sade peittää kyyneleet (Karpalo)
# Jenise (Piritta)
# Aika yhteinen mieleeni palaa (Kalevi Korpi)
# Kadotettu onni (Reijo Viita)
# Crazy love veit sydämen (Piritta)
# Ruskayö (Esko Aho)
# Kerran saapui ilta (Topi ja Toivottomat)
# Kadun lait (Jarno Sarjanen)
# Äiti maa (Pekka Loukiala)
# Pingviinitanssi (Jukka, Diana & Lapset)
# Kotisatama (Harmony Four)
# Toiveiden saari (Sonja Lumme)
# Hunajainen kuu (Jouko Saari)
# Mikko-sika mallorcalla (Jaakko Teppo)
# Ravimatka (Jaakko Teppo)

### CD2
# Casablanca (Sara Bongiovanni)
# Kreikkalainen soitti (Ossi Ahlapuro)
# Taasen tultu on jouluaikaan (Pepe Willberg)
# Avaruuslaiva maa (Eija Korhonen)
# Mun täytyy uskaltaa (Oiva Kaltiokumpu)
# Elämä on teatteria (Helena Salo)
# Ei koskettaa saa (Amulet)
# Alla etelän taivaan (Jaska Mäkynen)
# Samettisilmä (Jaska Mäkynen)
# Kristoffer Kolumbus (Kike Elomaa)
# Lenita (Jaakko Teppo)
# Sammakkoprinssi (Jaakko Teppo)
# Sydämeni jano (Tuulikki Eloranta)
# Soita hiljaa kitaraani (Esko Rahkonen)
# Ystäväksi jää (Eija Sinikka)
# Kaunis on Kainuu (Esko Rahkonen)
# Taivaan tanssi-ilta (Juha Hildén)
# Uudelleen uudelleen (Berit)
# Alppiruusu (Kaija Pohjola)
# Viivi oi Viivi (Kyrwin Idman)
# Tuo tuuli öinen (Kike Elomaa)
# Särkyneet haaveet (Merja Raski)
# Ihana ihminen (Tapani Perttu)

## Lähteet
* Rocket Records
Glossiitti

**Glossiitti** on kielen tulehdus. Se aiheuttaa kielen turvotusta ja värimuutoksen. Tulehduksen mahdollisiin syihin lukeutuvat bakteeri- ja virusinfektiot sekä pernisiöösi anemia.

## Lähteet
Cantini-museo

**Cantini-museo** eli **Musée Cantini** on taidemuseo Ranskan Marseillessa. Sen kokoelmat koostuvat nykytaiteesta, erityisesti ajalta 1900–1960. Museon on perustanut kuvanveistäjä ja mesenaatti Jules Cantini.

Museon kokoelmissa on teoksia muun muassa taiteilijoilta Nicolas de Staël (*Harmonie rouge, bleue et noire*, 1951), Fernand Léger (*Nature morte au couteau*, 1945), Oskar Kokoschka (*Le port de Marseille*, 1925), André Derain (*Pinède Cassis*, 1907), Max Ernst (*Monument aux oiseaux*, 1927). 

Museosta varastettiin vuoden lopussa 2009 siellä näyttelyssä lainassa ollut Edgar Degas'n pastellityö *Les Choristes*. Syylliseksi epäiltynä otettiin kiinni museon yövartija.

## Lähteet

## Aiheesta muualla
*Marseillen kaupungin sivustolla
*RMN:n sivustolla
Lihassärky

**Lihassärky** on kipua, joka tuntuu lihaksissa. Lihassärky voi olla paikallista, säteilevää tai koko lihaksen/lihasryhmän alueella tuntuvaa. Yleisiä syitä lihassärylle ovat lihasten ylikuormitus, vamma tai stressi. Lihassärky voi olla myös taudin, esimerkiksi influenssan oire. Liiallinen rasitus, yksipuolinen liikunta tai äkillinen isku voi saada aikaan kudosvaurion, joka johtaa lihaksen tulehtumiseen. Tulehdus saa lihaksen lähettämään kipusignaalin elimistölle.

## Lihassäryn ehkäisy ja hoito
Lihassäryn ehkäisytoimenpiteisiin kuuluu keskeisenä osana lihasten alkuvenyttely ennen liikuntasuoritusta ja venyttely liikunnan jälkeen, koska se nopeuttaa lihasten palautumista. Hyvän peruskunnon ylläpito ehkäisee lihassärkyä, lisäksi tärkeänä osana ovat ergonominen ja monipuolinen työskentelyasento sekä taukoliikunta.

Lievän lihassäryn hoitoon on olemassa särkyä lievittäviä itsehoitotuotteita. Hierojalta saa lihashierontaa kipeytyneille tai jumiutuneille lihaksille. Pitkään kestävissä lihassäryissä pitää mennä lääkärin vastaanotolle.

## Lähteet
Talventörröttäjät (albumi)

**Talventörröttäjät** on lapsiduo Ellan ja Aleksin kolmas albumi, joka julkaistiin 3. marraskuuta 2008. Talventörröttäjät-albumilla esiintyvät eri lapset kuin kahdella edellisellä albumilla.

Albumi ylsi Suomen virallisen listan sijalle 28.

## Kappaleet
# 	
# 	
# 	
# 	
# 	
# 	
# 
# 
# 
# 
# 
# 
# 
# 

## Lähteet
Pekka Soini

**Pekka Soini** (5. marraskuuta 1941 Helsinki – 8. elokuuta 2004 Iquitos, Peru) oli suomalainen biologi ja Perun Amazonian luonnon tutkija. 

Soini oli koulutukseltaan perämies. Perussa Liman satamassa vuonna 1964 sattui onnettomuus, jossa hän loukkaantui pudotessaan laivan lastiruumaan. Toipuessaan Soini rakastui, solmi avioliiton ja jäi asumaan Peruun. 

Alkuaikoina Soini työskenteli matkailualalla Iquitosissa. Myöhemmin hän siirtyi keräämään eläviä käärmeitä yritykselle, joka eristi niistä myrkkyä seerumin valmistamiseksi käärmeenpuremien hoitoa varten.  Vähitellen hän rupesi samalla keräämään tietoja käärmeistä ja muistakin eläimistä. Soinin mielenkiinnon kohteita olivat matelijat, apinat ja kilpikonnat. Häneltä ilmestyi julkaisuja korallikäärmeistä, liskoista, matoliskoista, kaimaaneista ja kilpikonnista. Soinista tuli Perun maatalousministeriön luonnonsuojelubiologi. Hänen ansiokseen luetaan mm. arraukilpikonnan, maailman suurimman makeanveden kilpikonna, pelastaminen sukupuutolta. 1990-luvun alusta alkaen Soini työskenteli Perun Amazonian tutkimuslaitoksen IIAP:n inventointihankkeissa. Vuonna 1999 hänet kutsuttiin Perun Amazonian kansallisen yliopiston kunniatohtoriksi.

Pacayajoen varteen noin puolen tuhannen kilometrin päähän Iquitosista ylävirtaan päin Soini perusti Cahuanan biologisen tutkimusaseman. Suurelta osin Soinin tutkimusten ansiosta alueelle perustettiin myöhemmin suuri Pacaya-Samirian luonnonsuojelualue. Pekka Soinin valistustyö ja tutkimukset vaikuttivat myös Iquitosin lähelle perustetun Alpahuayo-Mishanan suojelualueen syntymiseen. Hän suunnitteli myös suojelualueista muodostuvan ekologisen käytävän luomista Alpahuayo-Mishanan ja Ecuadorin puolella olevan Yasunin kansallispuiston välille. 

Perun Amazoniasta, Allpahuayo-Mishanan luonnonsuojelualueelta vuonna 2010 löydetylle uudelle loispistiäislajille annettiin nimeksi *[[Ticapimpla soinii]]*, aluetta paljon tutkineen Pekka Soinin kunniaksi.

## Lähteet
* Salo, Sääksjärvi: Andeilta Amazoniaan (s. 189) Otava 2005
* Linna: Käärmemies Pekka Soini, lehtiartikkeli Helsingin Sanomat 29.12.2009
* 

### Viitteet

## Aiheesta muualla
* Pekka Soinin muistokirjoitus. Helsingin Sanomat. (Käyttäjätunnuksella).
* Pekka Soini. Yle Areena-Radio 1: Suomalaisia tutkimusmatkailijoita.
Fabio Ferri

**Fabio Ferri** (s. 13. kesäkuuta 1970 Apulia, Italia) on italialainen näyttelijä. Hän on näytellyt itävaltalaisessa sarjassa *[[Poliisikoira Rex]]* henkilöä *Giandomenico Morini* vuodesta 2008.

## Aiheesta muualla
*
Delivery – Kuoleman kotiinkuljetus

**Delivery – Kuoleman kotiinkuljetus** on vuonna 2006 valmistunut jännityselokuva. Sen ohjaaja Jose Zambrano Cassella on myös käsikirjoittanut, kuvannut ja tehnyt musiikin elokuvaan. 

*Delivery – Kuoleman kotiinkuljetus* elokuva kertoo yksinäisestä ja tramatisoituneesta pizzataksin kuljettajasta, Montgomery Gothista (Matt Nelson) joka tapaa Bibin (Tara Cardinal) ja ajattelee hänen elämänsä kääntyneen parempaan suuntaan, mutta jouduttuaan hylätyksi hänen maailmansa romahtaa ja tapahtumat alkavat vyöryä.

## Lähteet

## Aiheesta muualla
* 
*
Medal of Honor: Allied Assault: Spearhead

**Medal of Honor: Allied Assault: Spearhead** on EA Los Angelesin kehittämä ja Electronic Artsin vuonna 2002 julkaisema ''Medal of Honor'' -pelisarjan osan *[[Medal of Honor: Allied Assault]]* ensimmäinen lisäosa. 

*Spearhead* sisältää kolme Eurooppaan sijoittuvaa taistelua, jotka pelaaja pelaa kersantti Jack Barnesin silmin. Lisäosassa isketään Atlantin vallin taakse Normandian maihinnousussa, pidetään linjat Ardennien taistelussa ja vallataan Berliini puna-armeijan avustuksella. Osassa lisäosan tehtävissä on käytetty mallina HBO:n minisarjaa *[[Taistelutoverit]]*.

Peli sisältää myös moninpelin Internet-verkossa, jossa pystyy pelata liittoutuneiden lisäksi myös akselivalloilla.

## Järjestelmän vaatimukset
* Windows 95 tai uudempi
* 450 Mhz Intel Pentium III tai 500 AMD Athlon prosessori
* 128Mt keskusmuistia (RAM)
* CD ROM -asema
* *Medal of Honor: Allied Assault* (*Spearhead* on lisäosa)

## Lähteet
* www.gamespy.com  
* Viralliset sivut 
* MoH:AA Linux käyttöjärjestelmälle
Viuhkot

**Viuhkot** (Rhipiduridae) eli aikaisemmalta nimeltään **viuhkamonarkit**  on varpuslintujen lahkoon kuuluva runsaslajinen lintuheimo.

Viuhkot ovat pienikokoisia hyönteissyöjälintuja, jotka elävät Australiassa, Oseaniassa ja eteläisessä Aasiassa. Ne ovat 11,5–21&nbsp;cm pitkiä, niillä on pitkä pyrstö, jonka ne usein levittävät viuhkamaiseksi, ja suvulleen tyypillisesti ne seisoessaan roikottavat siipiään. Viuhkot saalistavat pääasiassa ilmassa lentäviä hyönteisiä. Sukupuolet ovat enimmäkseen samanvärisiä. Molemmat puolisot osallistuvat pesän rakentamiseen ja poikasten hoitoon. Pesä on rakennettu puun oksanhaaraan kuivista ruohoista ja heinistä sekä hämähäkinseiteistä.

Viuhkolajit BirdLife Suomen lajiluettelossa, 47 lajia:

Näistä omat sukunsa muodostavat:
*Papuandrongo *Chaetorhynchus papuensis*
*Silkkipyrstömonarkki *Lamprolia victoriae*

Viuhkojen sukuun kuuluvat lajit:
*Amiraliteettienviuhko, *Rhipidura semirubra*
*Arafuranviuhko, *Rhipidura dryas*
*Babarinviuhko, *Rhipidura fuscorufa*
*Burunviuhko, *Rhipidura superflua*
*Celebesinviuhko, *Rhipidura teysmanni*
*Filippiinienviuhko, *Rhipidura nigritorquis*
*Florensinviuhko, *Rhipidura diluta*
*Harmaavatsaviuhko, *Rhipidura albicollis*
*Harmaarintaviuhko, *Rhipidura euryura*
*Harmaavyöviuhko, *Rhipidura rufiventris*
*Kandavunviuhko, *Rhipidura personata*
*Makiranviuhko, *Rhipidura tenebrosa*
*Malaitanviuhko, *Rhipidura malaitae*
*Mangroveviuhko, *Rhipidura phasiana*
*Mustatiheikköviuhko, *Rhipidura maculipectus*
*Mustaviuhko, *Rhipidura atra*
*Mustavyöviuhko, *Rhipidura javanica*
*Nokitiheikköviuhko, *Rhipidura threnothorax*
*Nokiviuhko, *Rhipidura albolimbata*
*Palaunviuhko, *Rhipidura lepida*
*Pisarakurkkuviuhko, *Rhipidura perlata*
*Punamustaviuhko, *Rhipidura nigrocinnamomea*
*Punaotsaviuhko, *Rhipidura rufifrons*
*Punapyrstöviuhko, *Rhipidura phoenicura*
*Punaselkäviuhko, *Rhipidura rufidorsa*
*Rennellinviuhko, *Rhipidura rennelliana*
*Ruskoselkäviuhko, *Rhipidura hyperythra*
*Ruskoviuhko, *Rhipidura brachyrhyncha*
*Saintmatthiasinviuhko, *Rhipidura matthiae*
*Salomoninviuhko, *Rhipidura cockerelli*
*Samoanviuhko, *Rhipidura nebulosa*
*Seraminviuhko, *Rhipidura dedemi*
*Sinipääviuhko, *Rhipidura cyaniceps*
*Siniviuhko, *Rhipidura superciliaris*
*Tanimbarinviuhko, *Rhipidura opistherythra*
*Tiaisviuhko, *Rhipidura fuliginosa*
*Tuhkaviuhko, *Rhipidura albiscapa*
*Uudenbritannianviuhko, *Rhipidura dahli*
*Valkokulmaviuhko, *Rhipidura leucophrys*
*Valko-otsaviuhko, *Rhipidura aureola*
*Viirurintaviuhko, *Rhipidura verreauxi*
*Valkovatsaviuhko, *Rhipidura albiventris*
*Vuoriviuhko, *Rhipidura drownei*
*Vyötiheikköviuhko, *Rhipidura leucothorax*

## Lähteet

## Aiheesta muualla
*ITIS: Rhipiduridae
Zoltán Horváth

**Zoltán Horváth** (27. syyskuuta 1979 Satu Mare – 28. joulukuuta 2009 Szombathely) oli unkarilainen koripalloilija. Hän kuoli auto-onnettomuudessa matkalla Sopronista Szombathelyyn.

## Ura
Horváth aloitti ammattilaisuransa PVSK Panthersin riveissä kaudella 2003–2004. Hän pelasi joukkueen riveissä kaksi kautta ennen siirtymistään Atomerőmű SE:hen. Joukkueen riveissä Zoltán voitti Unkarin mestaruuden vuonna 2006. Kauden 2007–2008 hän aloitti PAOK Thessalonikissa, mutta siirtyi loppukaudesta takaisin Atomerőmű SE:hen. Kauden 2008–2009 Horváth pelasi Falco KC Szombathelyssa.

## Lähteet

## Aiheesta muualla
*Unkarin koripalloliitto 
*FIBA Europe
Filbert Bayi

**Filbert Bayi Sanka** (s. 23. kesäkuuta 1953 Karutu, Arusha, Tansania) on tansanialainen yleisurheilija. Hän nousi kuuluisuuteen voittamalla Kansainyhteisön mestaruuden 1 500 metrin juoksussa maailmanennätysajalla ja juoksemalla maailmanennätyksen myös maililla. Olympiamitalin hän saavutti 3&nbsp;000 metrin estejuoksussa.

Münchenin 1972 olympialaisissa Bayi karsiutui sekä 1&nbsp;500 metrin juoksun että 3&nbsp;000 metrin estejuoksun alkuerissä. Hän voitti Lagosin Afrikan kisoissa 1973 kultaa 1&nbsp;500&nbsp;metrillä ajalla 3.37,23. Vuoden 1974 Kansainyhteisön kisoissa Christchurchissa, Uudessa-Seelannissa hän voitti 1&nbsp;500 metrin juoksussa kultaa maailmanennätysajalla 3.32,2 ennen isäntämaan John Walkeria. 800 metrillä hän sijoittui neljänneksi. Toukokuussa 1975 Bayi juoksi maililla maailmanennätyksen 3.51,0. Walker vei ennätyksen häneltä kolmisen kuukautta myöhemmin. Montréalin 1976 olympialaisiin Bayi ei päässyt Afrikan maiden boikotin vuoksi. 

Bayi saavutti 1&nbsp;500&nbsp;metrillä 1978 kultaa Algerin Afrikan kisoissa ajalla 3.36,21 ja hopeaa Edmontonin Kansainyhteisön kisoissa ajalla 3.35,59.  Elokuussa 1979 hän menetti 1&nbsp;500 metrin maailmanennätyksen Sebastian Coelle. Moskovan 1980 olympialaisissa Bayi osallistui 3&nbsp;000 metrin estejuoksuun. Hän aloitti loppukilpailun maailmanennätysvauhdilla ja johti vielä kaksi kierrosta ennen maalia 35 metrin erolla, mutta lopussa puolalainen Bronisław Malinowski ohitti väsyneen Bayin helposti. Bayi saavutti hopeaa ajalla 8.12,5. Hänestä tuli Tansanian ensimmäinen olympiamitalisti.

## Lähteet

* 
* 
* 
*
Jukka Lindstedt

**Jukka Ilmari Lindstedt** (s. 17. joulukuuta 1958 Helsinki) on suomalainen juristi, joka on toiminut eduskunnan apulaisoikeusasiamiehenä ja työskennellyt muun muassa Kansallisarkistossa tutkimusjohtajana, oikeusministeriössä lainsäädäntöneuvoksena ja tutkijana Oikeuspoliittisessa tutkimuslaitoksessa sekä tasavallan presidentin kansliassa presidentti Tarja Halosen oikeudellisena neuvonantajana ja kabinetin jäsenenä. Hän on ollut myös Syrjintälautakunnan puheenjohtajana.

Keväällä 2012 Lindstedt nimitettiin määräaikaiseksi hallintoneuvokseksi korkeimpaan hallinto-oikeuteen. Sittemmin hänet nimitettiin ensin määräaikaiseksi ja keväällä 2015 vakituiseksi Helsingin hovioikeuden hovioikeudenneuvokseksi.

Lindstedt on koulutukseltaan oikeustieteen tohtori. Hän on väitellyt vuonna 1999 kuolemanrangaistuksesta Suomessa. Hän on myös auskultoituaan saanut varatuomarin arvon.

## Julkaisut
*
* "Sotaväen rikoslaista pärinää" – sota-ajan oikeusministeri Oskari Lehtosen näkemyksien tarkastelua. Lakimies 2/2019 s. 169

## Lähteet
Magneettinen suskeptibiliteetti

**Magneettinen suskeptibiliteetti** eli **magneettinen suskeptiivisuus** (tunnus \chi_m) on sähkömagnetismin piirissä käytetty dimensioton ainevakio, joka yhdistää magnetoitumaa **M** ja magneettikentän voimakkuutta **H** seuraavan yhtälön mukaisesti:

:\mathbf{M} = \chi_m \mathbf{H}

Ei-magneettiset materiaalit voidaan jakaa suskeptibiliteetin perusteella kahteen luokkaan: Diamagneettisilla aineilla \chi_m , ja paramagneettisilla aineilla \chi_m > 0. Ferromagneettisilla materiaaleilla on äärellinen magnetoituma myös silloin kun ne eivät ole ulkoisessa magneettikentässä, eikä suskeptibiliteetti ole niille hyvin määritelty suure.

Kiteisillä aineilla suskeptibiliteetti riippuu magneettikentän suunnasta suhteessa kidehilaan ja sitä voidaan kuvata tensorina.

## Suskeptibiliteetin ja permeabiliteetin yhteys

Magneettivuon tiheyden määritelmän pohjalta voidaan kirjoittaa

:\mathbf{B} = \mu_0 (\mathbf{H} + \mathbf{M}) = \mu_0 \mathbf{H} (1 + \chi_m)

missä \mu_0 on tyhjiön permeabiliteetti. Koska toisaalta \mathbf{B} = \mu_r \mu_0 \mathbf{H}, missä väliaineen suhteellinen permeabiliteetti \mu_r = \frac{\mu}{\mu_0}, saadaan suskeptibiliteetille lauseke

:\chi_m = \mu_r - 1

## Kirjallisuutta
*
Finlandia (elokuva)

**Finlandia** on vuonna 1922 valmistunut, Suomea esittelevä dokumenttielokuva. Alkuperäinen elokuva oli 95 minuuttia pitkä ja koostui kuudesta näytöksestä, jotka olivat:  

* I Metsän satu
* II Merestä kohoava Helsinki
* III Suomen urheiluelämää
* IV Laulu viheriäisistä niityistä ja keltaisesta voista
* V Hakkapeliitan jälkeläiset
* VI Suomen kosket

Elokuvan tilasi Suomen ulkoministeriö ja sen ohjasivat Erkki Karu ja Eero Leväluoma. Valtion esittely liikkuvalla kuvalla oli ensimmäisiä lajissaan. Atelier Apollo oli tuottanut matkailuelokuvan *[[Finland (elokuva)|Finland]]* jo 1911. *Finlandian* innoittamana peräti kolmetoista valtiota teki oman filminsä. Pitkään luultiin, että elokuvasta oli säilynyt vain lyhyitä katkelmia, kunnes se onnistuttiin kokoamaan lähes ennalleen vuonna 2008.

## Lähteet

## Aiheesta muualla

* Finlandia Elonetissä
Thunder in the Sky

**Thunder in the Sky** on Manowar-yhtyeen EP, joka julkaistiin 2009. EP:n mukana tulevalla bonus-CD:llä kuullaan kappale "Father" laulettuna saksaksi, italiaksi, romaniaksi, unkariksi, bulgariaksi, norjaksi, espanjaksi, ranskaksi, kreikaksi, turkiksi, puolaksi, japaniksi, kroatiaksi, portugaliksi ja suomeksi. Suomenkielisen version nimi on "Isä".

## Kappaleet
# Thunder in the Sky
# God or Man
# Let the Gods Decide
# Father
# Die with Honor
# The Crown and the Ring (2008)

## Aiheesta muualla
* 
*
Suigetsu

**Suigetsu** on Keski-Japanissa oleva järvi, jonka hyvin vanhoja lustosavikerrostumia on käytetty radiohiiliajoituksen kalibroimiseen. Suigetsujärvestä poratussa näytteessä näkyy viime jääkauden lopun jyrkät ilmastonvaihtelut suunnilleen kaudella 15&nbsp;000–10&nbsp;000 vuotta sitten, ja järven kerrostumat ulottuvat ainakin 43&nbsp;000 vuoden taakse.

## Katso myös
*Lustosavikronologia

## Lähteet
Amiraliteetti

**Amiraliteetti** voi viitata seuraaviin:

*Amiraliteetti, Britannian merivoimista aiemmin vastannut viranomainen
*Amiraliteettikollegio tai amiraliteettineuvosto, Venäjän merivoimista ennen vastannut ylin viranomainen
*Amiraliteetti, Pietarin  keskustassa sijaitseva rakennus
*Amiraliteettikollegio, Ruotsin laivaston ylin hallintovirasto vuosina 1634–1791

## Katso myös
*Amiraliteetin piiri, Pietarin kaupungin hallintopiiri
*Amiraliteetin telakka (*Admiralteitskije verfi*), telakka Pietarissa
*Amiraliteettisaaret eli Admiraltysaaret, saariryhmä Papua-Uudessa Guineassa
*Admiralty (täsmennyssivu)
Valkokulmaviuhko

**Valkokulmaviuhko** (*Rhipidura leucophrys*) eli aikaisemmalta nimeltään **valkokulmamonarkki** on yleinen australialainen varpuslintu.

## Koko ja ulkonäkö
Linnun pituus on noin 20&nbsp;cm ja paino noin 20&nbsp;g. Lajin höyhenpuku on muuten musta, paitsi kapea silmäkulmajuova, katkonainen viiksijuova ja alapuoli ovat valkoiset. Pyrstön pituus on 10–11&nbsp;cm, sukupuolet ovat saman värisiä.

## Esiintyminen
Valkokulmaviuhkot elävät lähes kaikkialla Australian mantereella sekä Papua-Uudessa-Guineassa, Salomonsaarilla, Bismarckinsaarilla ja Indonesian itäisimmillä saarilla. John Latham kuvaili lajin holotyypin Sydneystä Australiasta 1801. Lajista tunnetaan kolme alalajia.

## Elinympäristö
Valkokulmaviuhkot asuvat valoisissa metsissä ja aukeilla mailla sekä ihmisasutuksen seuralaisena, ja karttavat sulkeutuneita sademetsiä ja soistuneita metsiä.

## Lisääntyminen
Laji on yksiavioinen. Pesä rakennetaan tavallisesti puun vaakasuoran oksan oksanhaaraan. Se on kasvikuiduista punottu riippuva kori, joka on päällystetty hämähäkinseiteillä ja vuorattu karvoilla tai höyhenillä. Sama pesä saattaa olla käytössä useita vuosia, tai pari voi purkaa sen ja käyttää osia uuden pesän rakentamisessa. Naaras munii tavallisesti kolme munaa, joita molemmat puolisot hautovat yhteensä kaksi viikkoa. Kummatkin emot myös hoitavat ja ruokkivat poikasia, jotka jättävät pesän parin viikon ikäisinä. Pari pesii jopa neljästi vuoden aikana, jos olosuhteet ovat suotuisat.

## Ravinto
Valkokulmaviuhkot ovat hyönteissyöjiä, jotka saalistavat sekä maassa liikkuvia että lentäviä hyönteisiä ja muita pieniä selkärangattomia.

## Lähteet
*Birds in Backyards
Riksväg 99

**Riksväg 99** on Ruotsin Tornionjokilaaksossa sijaitseva maantie, joka yhdistää Haaparannan ja Kaaresuvannon. Tien pituus on noin 360 kilometriä, ja se on pääosin kaksikaistainen. Tien leveys on 6–9&nbsp;metriä, ja suurimmat sallitut nopeudet ovat 90 ja 110&nbsp;km/h.

Tien linjaus seurailee rajajokea koko matkan, ja tie johtaa Haaparannalta Vojakkalan, Kukkolan, Karungin, Hedenäsetin, Ylitornion (Matarengin), Korvan, Niskanpään, Svansteinin, Pellon, Pajalan ja Muodoslompolo kautta Kaaresuvantoon. Tie ylittää napapiirin noin 22 kilometriä Ylitornion pohjoispuolella.

Tien linjaus seurailee suurelta osin samaa linjaa kuin 1960-luvulla. Tielinjaus ohittaa Ylitornion keskustaajaman sekä Karungin, Juoksengin, Svansteinin taajamat ja Pajalan taajamat. Karungin ohitustie on rakennettu osin vanhalle Ylitornion radan linjaukselle.

## Historia

Tornionjokilaakson reitti on eräitä Norrlannin vanhimpia kulkureittejä. Jo 1700-luvun puolessa välissä reitti oli ajokuntoinen kärrytie. 1880-luvulla tien pohjoinen päätepiste oli Svansteinissa, Svansteinin ja Kaaresuvannon välisen osuuden ollessa tietöntä erämaata lukuun ottamatta Ylitornion–Pajalan–Vittangin tietä.

Tie Haaparannalta Kaaresuvantoon sai tunnuksekseen *länshuvudväg 400* vuonna 1951. Vuoden 1962 tienumerointiuudistuksen myötä osuudesta Haaparanta–Ylitornio tuli riksväg 99. Osuus Ylitornio–Kaaresuvanto säilytti vanhan numeronsa, ja sitä jatkettiin eri linjauksella Hedenäsetistä Sangin kylään eurooppatielle 4. Vuonna 1986 Sangin ja Hedenäsetin välinen osuus sai tunnuksen *länsväg 398*. Vuonna 2000 myös Övertorneån ja Kaaresuvannon välinen länshuvudsväg 400 otettiin osaksi riksväg 99:ä.

## Lähteet
Johan nyt on markkinat!

**Johan nyt on markkinat!** on suomalainen elokuva vuodelta 1966. Sen on ohjannut ja käsikirjoittanut Aarne Tarkas. Suomi-Filmin tuottama elokuva on yksi monista Suomessa tehdyistä sotilasfarsseista. Se jäi Tarkaksen viimeiseksi ohjaustyöksi, ja sen ideat perustuivat jo edellisenä vuosikymmenenä tyhjäksi ammennettuun huumorikuvastoon.

## Juoni

Väärinkäsityksiin ja kommelluksiin perustuva juoni kertoo erään varuskunnan yliluutnantista (Esko Salminen) ja hänen tapailemastaan everstin tyttärestä (Christina Nilsson). Eversti (Uljas Kandolin) ei katsele hyvällä tyttärensä aikeita. Vankikarkurin (Helge Herala) saapuminen paikkakunnalle ja hänen etsintänsä saavat aikaan vipinää.

## Näyttelijät

## Arviot

Vuonna 1963 alkaneen näyttelijälakon jälkeen syntyneen elokuvan arvioi aikalaisarviossaan Taisto Pohjola (*[[Päivän Sanomat]]*) tuoneen tutun tuulahduksen 1950-luvun elokuvista, mutta ”kukaan ei kuitenkaan kaivannut niitä lakon aikana, sillä silloin tapahtui ratkaiseva käänne suomalaisessa filmitaiteessa, nuoren polven läpimurto”. Myös Leo Stålhammarin arvio (*[[Suomenmaa]]*) oli tyly: ”1950-luvun kotimaisen elokuvan helppohintaista perua”. Esko Salminen pääroolissa ja elokuvan kannattelijana sai kuitenkin kiitosta Heikki Eteläpäältä (*[[Uusi Suomi]]*).

Televisioesityksen yhteydessä elokuvaa on sanottu kankeaksi väärinkäsityskomediaksi, joka tosin poliisien tyhmyyttä pilkatessaan on yhä kekseliäs Tarkaksen vanhalla linjalla (Arto Pajukallio, *[[Helsingin Sanomat]]*). Pertti Avola (*Helsingin Sanomat*) luonnehtii ohjaajan taitoja: ”Monipuolisuus olikin hänen paras avunsa elokuvantekijänä, sillä paria poikkeusta lukuun ottamatta hänen ohjaustyönsä olivat aika surkeita.”

## Lähteet
Valentin Hristov (s. 1956)

**Valentin Hristov** (, s. 16. maaliskuuta 1956 Pernik, Bulgaria) on entinen bulgarialainen painonnostaja ja olympiamitalisti.

Hristov osallistui Montréalin 1976 olympialaisissa alle 110-kiloisten sarjaan ja voitti alun perin kilpailun tuloksella 400&nbsp;kg. Hän nosti tempauksessa 175&nbsp;kg ja työnnössä 225&nbsp;kg. Hän menetti kuitenkin mitalinsa jäätyään kiinni dopingtestissä. Moskovan 1980 olympialaisissa hän saavutti hopeaa samassa sarjassa tuloksella 405&nbsp;kg; tempauksessa tulos oli 185&nbsp;kg ja työnnössä 220&nbsp;kg.

Hristov voitti maailmanmestaruuden alle 110-kiloisten sarjassa vuosina 1975 ja 1977. Hän voitti Euroopan-mestaruuden samassa sarjassa vuosina 1975, 1976 ja 1977. Lisäksi hän saavutti yhteistuloskilpailussa yhden MM-hopean ja kaksi EM-hopeaa vuosina 1974–1980.

Hristov teki kymmenen maailmanennätystä vuosina 1975–1976: kolme tempauksessa, kaksi työnnössä ja viisi yhteistuloksessa.

## Lähteet

* 
*
Avaruushuopa

**Avaruushuopa** on heijastavalla metallipinnalla päällystetty muovihuopa, jota käytetään esimerkiksi onnettomuustilanteissa uhrin ruumiinlämmön ylläpitämiseen. Se toimii heijastamalla osan ruumiista lähteneestä lämpösäteilystä takaisin. Toisin sanoen se toimii eristeenä, minimoiden lämmönhukan.

Avaruushuopa kehitettiin vuonna 1964 NASAn avaruusohjelmaa varten.  Nykyisin pieni ja kevyt avaruushuopa kuuluu usein ensiapulaukkujen ja selviytymispakkausten varustukseen.

## Lähteet
Maarit Aura

**Maarit Aura** on suomalainen oopperalaulaja, laulupedagogi ja äänivalmentaja. Hän on koulutukseltaan musiikin maisteri ja filosofian tohtori.  

Aura on äänialaltaan mezzosopraano.
Maarit Aura aloitti klassisen laulun opiskelun Joensuun konservatoriossa, josta hän siirtyi Helsingin konservatorioon.
Vuosina 2002-2011 Maarit Aura opiskeli Sibelius-Akatemian laulumusiikin osastolla. Sibelius-Akatemiassa häntä opettivat  Seppo Ruohonen, Ritva Auvinen ja Outi Kähkönen. Vuonna 2007 Maarit Aura opiskeli Weimarin Franz Liszt -korkeakoulussa opettajanaan mezzosopraano Bettina Denner. Maarit Aura suoritti laulun A-kurssitutkinnon erinomaisin arvosanoin vuonna 2010 ja valmistui musiikin maisteriksi 2011. 

Maarit Aura valmistui filosofian tohtoriksi vokologian alalta Tampereen yliopistosta lokakuussa 2023. Hänen väitöskirjansa ”Imposto, pääresonanssi, laulajan ilme – laulupedagogisten käsitteiden fysiologiset ja akustiset selitykset” julkaistiin ja väitöstilaisuus pidettiin syyskuussa 2023. Väitöskirjassaan Aura tutki tieteellisin menetelmin, mitä laulajan kehossa tapahtuu, kun hän toteuttaa erilaisia, usein mielikuviin perustuvia käsitteitä. 

Vuonna 2023 Maarit Aura Suomen vokologit ry:n puheenjohtaja.

Aura opettaa sekä klassista että rytmimusiikin laulua sekä kouluttaa puheäänenkäyttöä. Hän on julkaissut useita laulamiseen ja äänenkäyttöön liittyviä verkkokursseja. Auralla on myös ääniaiheinen YouTube-kanava.

## Aiheesta muualla

* Maarit Auran kotisivu
* https://www.youtube.com/channel/UCurj6QC5BfDjQT99HeUiJrA
Admiralty

**Admiralty** viittaa muun muassa seuraaviin:

* Admiraltyvuoret, vuoristo Etelämantereella
* Admiraltysaari, saari Kaakkois-Alaskassa
* Admiraltysaaret eli Amiraliteettisaaret, saariryhmä Bismarckinsaarilla  Papua-Uudessa-Guineassa
* HMS Admiralty (1814), jahti
* HMS Admiralty (1831), jahti

## Katso myös
* Amiraliteetti
The Sound of Nightwish Reborn

**The Sound of Nightwish Reborn** on kokoelma-albumi Nightwishin *[[Dark Passion Play]]* -albumin demoversioita, jotka on äänitetty ennen Anette Olzonin valintaa uudeksi laulusolistiksi (lauluosuuksista vastaa Marco Hietala), sekä singlejen B-puolia. Albumi julkaistiin vain digitaalisessa muodossa. Levyn kappaleet oli julkaistu Suomessa jo aiemmin eri singlejen yhteydessä.

## Kappaleet
#
#
#
#
#
#
#
#
#

## Kokoonpano
* Anette Olzon – laulu
* Tuomas Holopainen – kosketinsoittimet
* Emppu Vuorinen – sähkökitara, akustinen kitara
* Marco Hietala – basso, akustinen kitara, laulu
* Jukka Nevalainen – rummut

## Aiheesta muualla
* 
*
Antonio Krăstev

**Antonio Krăstev** (, 10. lokakuuta 1961 Haskovo – 9. heinäkuuta 2020 Minnesota, Yhdysvallat) oli bulgarialainen painonnostaja.

Krăstev voitti maailmanmestaruuden raskaassa sarjassa eli yli 110-kiloisissa vuosina 1985 ja 1986. Hän voitti Euroopan-mestaruuden raskaassa sarjassa vuosina 1986 ja 1987. Lisäksi hän saavutti yhteistuloskilpailussa yhden MM-hopean, kaksi MM-pronssia, kolme EM-hopeaa ja yhden EM-pronssin vuosina 1982–1988.

Krăstev teki urallaan viisi maailmanennätystä, joista yksi säilyi voimassa lähes 30 vuotta. Hän asui vuodesta 1991 lähtien Pohjois-Amerikassa. Krăstev kuoli liikenneonnettomuudessa menetettyään autonsa hallinnan Minnesotassa 58-vuotiaana 9. heinäkuuta 2020. Poliisin kertoman mukaan Krăstev ei ollut käyttänyt turvavyötä, oli lentänyt ulos autostaan ja jäänyt puristuksiin sen alle. Myös alkoholilla epäiltiin olleen osuutta asiaan.

## Lähteet
* 

### Viitteet
Peggy Webber

**Peggy Webber** on yhdysvaltalainen näyttelijä. Hän syntyi Laredossa, Teksasissa. Webber näytteli pääasiassa radiossa ja televisiossa, muun muassa poliisisarjassa *[[Dragnet]]*. Televisiossa hän toimi myös tuottajana ja käsikirjoittajana. Hänen harvoihin esiintymisiinsä elokuvissa kuuluvat muun muassa Lady McDuffin rooli Orson Wellesin elokuvassa *[[Macbeth (vuoden 1948 elokuva)|Macbeth]]* (1948) ja perheenäidin rooli Jack Arnoldin ohjaamassa elokuvassa *[[Avaruuden kosto]]* (1958). Hän on tehnyt äänirooleja vielä tämän vuosituhannen puolella.

## Lähteet

## Aiheesta muualla
*
Imre Földi

**Imre Földi** (8. toukokuuta 1938 Kecskemét, Bács-Kiskun, Unkari – 23. huhtikuuta 2017) oli unkarilainen painonnostaja ja olympiavoittaja. Hän osallistui viisiin olympialaisiin ja saavutti niissä kolme mitalia. Hän kilpaili pääasiassa kääpiösarjassa eli alle 56-kiloisissa.

Földi sijoittui Rooman 1960 olympialaisten kääpiösarjassa kuudenneksi tuloksella 320&nbsp;kg, joka koostui 100&nbsp;kg:n punnerrus-, 90&nbsp;kg:n tempaus- ja 130&nbsp;kg:n työntötuloksesta. Tokion 1964 olympialaisissa hän saavutti hopeaa tuloksella 355&nbsp;kg (115&nbsp;kg punnerruksessa, 102,5&nbsp;kg tempauksessa ja 137,5&nbsp;kg työnnössä). Méxicon 1968 olympialaisissa hän saavutti hopeaa maailmanennätystä sivuavalla yhteistuloksella 367,5&nbsp;kg; kultamitalin voitti samalla tuloksella Földiä kevyempi iranilainen Mohammad Nassiri. Földi nosti punnerruksessa 122,5&nbsp;kg, tempauksessa 105&nbsp;kg sekä työnnössä 140&nbsp;kg.

Münchenin 1972 olympialaisissa Földi voitti kääpiösarjassa kultaa maailmanennätystuloksella 377,5&nbsp;kg. Hän sai punnerruksessa tuloksen 127,5&nbsp;kg, tempauksessa 107,5&nbsp;kg ja työnnössä 142,5&nbsp;kg. Montréalin 1976 olympialaisissa Földin paras nostomuoto punnerrus ei kuulunut enää ohjelmaan mutta hän sijoittui vielä viidenneksi tuloksella 245&nbsp;kg (105&nbsp;kg tempauksessa ja 140&nbsp;kg työnnössä).
 
Földi voitti maailmanmestaruuden alle 56-kiloisten sarjassa vuonna 1965. Lisäksi hän saavutti neljä MM-hopeaa ja kaksi MM-pronssia. Hän voitti Euroopan-mestaruuden alle 56-kiloisissa vuosina 1962, 1968, 1970 ja 1971 sekä alle 60-kiloisissa vuonna 1963. Lisäksi hän saavutti neljä EM-hopeaa ja kaksi EM-pronssia.

## Lähteet

* 
* 

### Viitteet
Leif Jenssen

**Leif Gøran Jenssen ** (s. 19. maaliskuuta 1948 Fredrikstad, Østfold, Norja) on entinen norjalainen painonnostaja ja olympiavoittaja.

Leif Jenssen sijoittui Méxicon 1968 olympialaisissa 14:nneksi alle 75-kiloisten sarjassa tuloksella 405&nbsp;kg. Hän nosti punnerruksessa 127,5&nbsp;kg, tempauksessa 120&nbsp;kg sekä työnnössä 157,5&nbsp;kg. Münchenin 1972 olympialaisissa Jenssen voitti kultaa alle 82,5-kiloisissa tuloksella 507,5&nbsp;kg. Hän sai punnerruksessa tuloksen 172,5&nbsp;kg, tempauksessa 150&nbsp;kg ja työnnössä 185&nbsp;kg. Montréalin 1976 olympialaisissa hän ei saanut ylös tempauksen aloituspainoaan 160&nbsp;kg ja jäi ilman tulosta.
 
Jenssen saavutti MM-hopeaa alle 75-kiloisissa vuosina 1970 ja 1971 sekä alle 82,5-kiloisissa vuonna 1974. Hän saavutti EM-hopeaa alle 82,5-kiloisissa vuonna 1972. Vuonna 1973 hän teki tempauksessa maailmanennätyksen.

## Lähteet

* 
*
Stefan Botev

**Stefan Botev Hristov** (, s. 14. helmikuuta 1968 Harmanli, Haskovo, Bulgaria) on bulgarialaissyntyinen, sittemmin Australiaan muuttanut painonnostaja ja olympiamitalisti.

Botev saavutti Bulgariaa edustaen pronssia Barcelonan 1992 olympialaisissa alle 110-kiloisten sarjassa tuloksella 417,5&nbsp;kg. Hän nosti tempauksessa 190&nbsp;kg ja työnnössä 227,5&nbsp;kg. Atlantan 1996 olympialaisissa hän edusti Australiaa, jonne hän oli muuttanut jo vuonna 1990, ja saavutti pronssia yli 108-kiloisten sarjassa tuloksella 450&nbsp;kg; hän tempaisi 200&nbsp;kg ja työnsi 250&nbsp;kg.
 
Botev voitti sekä maailmanmestaruuden että Euroopan-mestaruuden alle 110-kiloisten sarjassa vuosina 1989 ja 1990. Lisäksi hän saavutti yhden MM-hopean ja kaksi MM-pronssia vuosina 1993–1995 (alle ja yli 108&nbsp;kg) sekä kaksi EM-hopeaa vuosina 1987–1988 (alle 110&nbsp;kg).

## Lähteet

* 
*
1,039/Smoothed Out Slappy Hours

**1,039/Smoothed Out Slappy Hours** on punk-yhtye Green Dayn albumi. Se sisältää kokoelman yhtyeen aiempia levytyksiä, ja yhden uuden kappaleen, "I Want to Be Alone". Tätä julkaisua sanotaan usein yhtyeen ensimmäiseksi albumiksi, mutta se ei ole täysin totta. Green Dayn ensimmäinen albumi oli nimeltään *[[39/Smooth]]*, ja se sisälsi *[[1,000 Hours]]* ja *[[Slappy]]*-EP:iden kappaleet, ja muutamia uusia.

Albumi sisältää myös yhden cover-kappaleen, kalifornialaisen punk-yhtye Operation IVYn kappaleesta "Knowledge".

*1,039/Smoothed Out Slappy Hours* julkaistiin 1. heinäkuuta 1991.

## Kappaleet